આઇપીઍલની આગામી ઍડિશન માટે ડિસેમ્બરની ૧૭ અને ૧૮ તારીખે હરાજીની પ્રક્રિયા શરૂ કરવામા આવશે, આ ટુર્નામેન્ટ ૨૯ માર્ચથી શરૂ થવાની સંભાવના છે ત્યારે અોસ્ટ્રેલિયા અને ઇંગ્લેન્ડના બોર્ડ દ્વારા બીસીસીઆઇને માહિતી આપી દેવામાં આવી છે કે તેમના ખેલાડી આવતા વર્ષે આયોજીત થનારી આઇપીઍલમાં ૧લી મે સુધી જ ઉપલબ્ઘ રહેશે. ઍવું માનવામાં આવે છે કે ઇંગ્લેન્ડમાં ૩૧મી મેથી શરૂ થઇ રહેલા વર્લ્ડકપને ધ્યાને લઇને આ નિર્ણય કરવામાં આવ્યો છે. બીસીસીઆઇ કે આઇપીઍલ તરફથી આ માહિતી જાહેર કરવામાંં નથી આવી પણ ઍક ફ્રેન્ચાઇઝીના સૂત્રના જણાવ્યા અનુસાર આ માહિતી તેમને બિનસત્તાવાર રૂપે આપવામાં આવી છે. આ લીગનું શિડ્યુલ હજુ જાહેર થયુ નથી પણ ઍવું માનવામાં આવે છે કે આવતા વર્ષે ૨૯મી મેથી આ ટુર્નામેન્ટ શરૂ થશે, જે મેના ત્રીજા અઠવાડિયા સુધી ચાલશે. આ માટે ખેલાડીઅોની હરાજી ૧૭-૧૮ ડિસેમ્બરે થવાની સંભાવના છે. દરમિયાન દક્ષિણ આફ્રિકાના ખેલાડીઅો પણ ૧૨મી સુધી જ ઉપલબ્ધ રહેશે ઍવું કહેવામાં આવી રહ્યાં છે.